AGEDNA 



Pooce 1 



1:1-25 Acejiyame te lyeta Gwidape Jewenemuji 

1-2 Agedna cabu ca, Acejiyame te dume piiyepu gawe 
jaawenuji. Gawe te tacuji; gwidape lica ge gawe cabu. lyeta 
krokeciye ge, Acejiyame niiye cabu jemwige. 

3-5 Acejiyame jiicige ega, "Apaclyera tuQepmali!" Siige, 
apaclyera te tugepmalige, Acejiyame jepanige apaclyera lui 
jamyacu ge, einige bimu padare. Acejiyame pui apaclyera 
jebalodnemige krokeciye ca. Krokeciye ne einige ciye padare. 
Bimu yepa ge. 

6-8 Bimu neeneni cabu Acejiyame jiicige, "Niiye aplil 
Poto niiye biiri arbe cabu me, poto niiye taini gawe me!" Siige, 
niiye te lui cabu je aplegige; gawe niiye te tainige. Pui apli 
puupu Acejiyame einige dume. Bimu neeneni Qalu peese. 

5 



9-10 Acejiyame jiicige, "Niiye lui dume gawe me 
abasecretnemepi yepa gome. Gawe tasafepi!" Siige, apletnutasi 
niiye piiyepu gawe. Acejiyame fuuwe gawe elnige gawe; niiye 
abasecretna einige malu; jepanige lui jamyacu ge. 

11-13 Acejiyame cuta jiicige, "lyeta maramara bwaari 
piiyepu iyeta maramara uli uutenipeye gawe cabu ca!" Siige, 
iyefa uutinisi ku cama pei name pi bucurage iyeta opo maramara 
bwaari uli piba uutinisi. Siige, bimu nesae galu peese. 

14-19 Bimu 4 cabu Acejiyame jiicige, "Bimu, mabye, 
piiyepu wale acranipeye!" Siige, acranininisi. Tabe bimu ne 
jewenige bimu padare ire atwime; mabye wale bine jewenemige 
ciye padare ire atwime, pei name pi apaclyera pisi nye gawe 
cabu. Pel apaclyera cuta kamage raru padare jebelenasi; bimu, 
mabye, kamage qSIu padare awabame. Bimu 4 Qalu peese. 

20-23 Acejiyame jiicige, "lyeta opo maramara cibu piiyepu 
iyeta nuja gwidape lui niiye bora lenajame, weene acranineye!" 
Siige, acranininisi. Tabe iyeta opo maramara ele jewenemige; 
cibu ele bine jewenemige teepi uujanename piba teepi bucurage me 

abitame. Bimu 5 r)alu peese. 

24-25 Bimu 6 cabu Acejiyame Jiicige, "lyeta gawe cabu 
otnefneja gwidape piiyepu iyeta agwarena gwidape acranineye!" 
Siige, acranininisi . Acejiyame iyeta gwidape jewenemige teepi 
uujanename, piba teepi bucurage me abitame. 

29-30 Iyeta gwidape lui ireclota cama Acejiyame te iyeta 
bwaari ecaremige teeme deedei tapume. 

1:26-2:25 Acejiyame te Biname bine Jaawenuji 

26-27 Acejiyame te rooriye magebi teeme pana jaawenuji. 

Pooce 2 

7-17 Acejiyame gawe ecatige, rooriye ne yootonutige, rooriye 
me keke bora me jipwalutige, siige. Rooriye te alotnatige. 
Acejiyame te gi einige Adamu. Tabe babo calwacupi jewenige, 
Adamu ne ecanige, ecitige pui calwacupi cabu. Baduge taco puga 

ge calwacupi cabu, lui taco mopecu puga ge gawe qi Edena© 
Yepa uli, qi Ireclota Uli, puga ge pui calwacupi cabu, pui uli 
biname te liba ku yaarwuge budre lica. Puga ge cufa yepa uli qi 
Umleumie Uli. Acejiyame jejige Adamu ne ega, "Maane calwacupi 
caQecna ire afwi; iyeta uli ku arwaja ai calwacupi cabu ca, yepa 
maane gone arwi uli ku pel Umleumie Uli cabu ca. Pei uli ku ne 
liba arwi, maane piba umie abita lui ge miiji, lui ge niiya. 

18-25 Iyeta otnetneja uujanena gwidape Acejiyame te citu 
jaawenemepi gawe ca, ewademige Adamu bau me. Adamu te iyeta 
QI einemige. Acejiyame jiicige ega, "Adamu ten taatu gye. Pei 
miiji lica. Cane magebi jowenenine teeme tapume. Tabe te 
teebine pa yaatityerajepi." Pipu pi Acejiyame te Adamu ute budre 
ecanige, piba drawace kaake ne juuwatige Adamu bau ca, teeme 
drawace dupe ne ermige, siige. Tabe drawace kaake jecatige, 
magebi ne jowenige, siige. Adamu liba ute ca arpinantige, 
Acejiyame magebi ne ocanige Adamu bau me. Adamu liba 
jopanige, jojige, "Maane cam pana gate! Acejiyame meebine 
naawenige came drawace kaake ca, pei name pi cane naaininine 

magebi gate." Pui name pi page rooriye te teeme mage babe bine 
laabmaluge, coga ne waacatuge; teepl neeneni yepa biname gegi. 

1:28, 31 Acejiyame feebibine jaajige bagra apimlerame, 
iyeta gwidape ire atwime. Teepi cuutacuta gegi, yepa lica ajiri. 
Acejiyame iyeta gwidape ire jetwanemige tabe lui jaawenemepi, 
jepanemige babo miijirage gemi. Bimu 6 Qalu peese. 

2:1-3 Teeme kaakesea epiremige, siige, Acejiyame gene 
ocige bimu 7 cabu. Tabe pui bimu ne einige Nene Oocana Bimu. 
Siige. 



Pooce 3 

3:1-24 Biname Niiye Mule Jewenasi 

1-7 Obiyame aQJetneja. Tabe adige pui miiji calwacupi me, 
magebi ne jojige ega, "Toraca Acejiyame citu jijepi weene gone 
uli ku arwi calwacupi cabu?" Magebi te jejige, "Cine iyeta uli 
ku arwaja, yepa cine licarage arwaja pui ku lui calwacupi cole je. 
Cine liba pui ku amalola, cine piba budre." Obiyame fe jojige, 
"Maane budre licarage; umie page ge miiji piiyepu niiya, piba 
maane Acejiyame pana pa abitepi. Acejiyame umIe gyene pei." 
Magebi te piba jepanige, sigi abitige uli ku me, siige. Tabe 
ewacutige, erwige, cufa ecarige teeme rooriye ne. Rooriye te 
erwige, siige. Teepi umIe abitasi, apanasi lui teepi cuutacuta 

gegi. Pipu pi uli laame bine iswaremasi, temamu sige jewenemasi. 

8-13 Mamleteca me Acejiyame otnetnajige calwacupi cabu. 
Adamu teeme coga liba Acejiyame me reamu aatecijige, amiitasi 
uli maape. Acejiyame taasoglicige, "Weene luci negi?" Rooriye 
te jewecnistige, "Cane natecijige; cane cuutacuta ge pei name pi 
walu ajiri ge, cane amiitine." Acejiyame jejige, "Lati te bi 
naajige maane cuutacuta gate? Na, maane cude ku berwite pei 
Umleumie Uli cabu ca?" Adamu jejige, "Maane ai magebi citu 
nacarepete. Tabe te uli ku nacarige cebine, cane berwine." 
Puma cita ca Acejiyame jojige magebi ne, "Maane Qena bi 
jewenite?" Magebi jejige, "Obiyame te nagletnajige, cane ku 
berwine." 

14-21 Acejiyame obiyame ne jejige, "Igle ai name pi 
aQweleja gawe papa cabu, maane waatnetnejanute maame owe ca. 
Cane maame bagra piiyepu magebi me bagra cubuyame pa 
jaawenepene. Maane teeme daade bagra ne dupe ceera dugulace 
cabu, yepa tabe meebine dupe ceera maame mope cabu." 
Acejiyame magebi ne jojige, "JQle maane te ai ne bi jewenite, 

maane babo pifa cama bagra jaapanute, yepa maane eramu sirji 
maame roorlye tapume. Tabe mope biname maame ire atwime." 
Acejiyame piba Adamu ne jejige, "Irjie maane te ai ne bi jewenite, 
cane gair uutaname pa jaawenemepene. Kokre kaakesea cama 
maane piba gije atema deedei yaarwajute. Pepu kaakesea maane 
jaawenanute rjalu maame budre. Cane gawe cabu ca meebine 
citu naawenepene, maane cuta gawe me pa abitepi." Siige. 
Acejiyame piba cibu taape ewadige, cabletaape jaawenige, 
teebibine aasigrige, siige. 

20 Pui magebi daade gwe mime iyeta biname bime tapume; 
Adamu teebine r)i oinige Eeba, lui aboclomta ireclota ceerayame. 

22-24 Adamu nabi Eeba umie abitasi lui miiji, lui niiya. 
lr)le naace popi teepi arwaja lica uli ku Ireclota Uli cabu ca piba 
iyeteta ienaja, Acejiyame pei name pi teebibine pui miiji calwacupi 
cabu ca ayebligtige, siige. Tabe teeme menameyame seemo 
icranemige pui miiji calwacupi gome. Teepi pui Ireclota Uli 
carjecna ire jetwisi turika wadraji ten cama. Rooriye magebi pui 
miiji calwacupi ebmalasi, siige; rooriye te nuja gawe itrecige 
calwacupi wawename. ]2 

